На базе ДЦРД створаны два рэсурсныя цэнтры — па інфарматызацыі і “Папярэджанне і пераадоленне маўленчых парушэнняў у дзяцей”. У iнфармацыйна-метадычным цэнтры для выхавальнікаў створаны рабочыя месцы, абсталяваныя камп’ютарамi, якія аб’яднаны ў лакальную сетку, у старшых групах выкарыстоўваюць інтэрактыўную дошку, ёсць два мультымедыйныя праектары. Але гэтыя тэхнічныя новаўвядзенні, калі яны не напоўнены жаданнем педагогаў працаваць па сучасных метадах, застануцца проста наборам тэхнічных сродкаў. Галоўнае, каб імкненне працаваць па-новаму было ў людзей. Напрыклад, тут стварылі свае электронныя дэманстрацыйныя комплексы па навучанні пісьменнасці. Зараз задумаліся аб стварэнні комплексаў па музыцы “А музыка гучыць”. Палічылі, што ў гэтым ёсць вялікая патрэба.